Ջոն Հենրի Օ′Հարա

Ջոն Հենրի Օ′Հարա (, ), ամերկյան գրող։ Առավել հայտնի է իր առաջին «Ժամադրություն Սամարայում» (, 1934) վեպով և «Բաթերֆիլդ-8» (, 1935) հայտնի վեպերի հեղինակ։

Կենսագրություն 

Ջոն Հենրի Օ′Հարան ծնվել է Պոտսվիլլ փոքր քաղաքում, որը գտնվում է Փենսիլվանիա նահանգում։ 1934 թվականին, երբ Մեծ ճգնաժամի տարիներն էին, նրանց ընտանիքը սնանկացել է, իսկ հայրը՝ մահացել։ Այս հանգամանքը խոչընդոտել է Օ′Հարային ավարտել Եյլի համալսարանը, քանի որ չի կարողացել վճարել ուսման վարձը։

Գրողի իր գործունեության ընթացքում գրել է տասնյակից ավելի վեպեր, պատմվածքներ և պիեսներ։

Մահացել է Փրինսթոն (Նյու Ջերսի)ում 1970 թվականին սրտանոթային հիվանդությունից։

Լրագրողական գործունեություն

Օ′Հարան որպես լրագրող աշխատել է մի քանի թերթերի հրատարակչություններում, փորձել է իր ուժերը որպես կինոքննադատ և ռադիոմեկնաբան։ Նյու Յորք գնալուց հետո սկսել է գրել հետևյալ ամենշաբաթյա թերթերի համար՝  New York Magazine, Time և Collier′s Weekly։ 1934 թվականին հրապարակել է իր առաջին վեպը՝ Տեսակցություն Սամարայում  (Սամարան քաղաք է Իրաքում)։

Երկրորդ համաշխարհային պատերազմի ժամանակ եղել է զինվորական լրագրող։

«Հանդիպում Սամարայում» վեպ 
«Հանդիպում Սամարայում» վեպը Օ′Հարայի առաջին և նրան ճանաչում բերած վեպն է։ Նկարագրում է միջին դասի ամերիկացիների կյանքը 1920-ական թվականներին։ Գրվել է 1934 թվականին։ Սկզբնական վերնագիրը եղել է «Դժոխային պուրակ», սակայն վերանվանել է, երբ կարդացել է Սոմերսեթ Մոեմի «Շեպպի»  (1933) երեք գործողությամբ պիեսը, որտեղ Մոեմը տրամաբանական շղթայով հիմնավորում է պիեսի միջով կարմիր թելով անցնող այն միտքը, որ անհնար է ճակատագիրը փոխել։ Օ′Հարան իր վեպը սկսում է հենց նույն տողերով, ինչով ավարտվում է Մոեմի պիեսը․

Օ′Հարան այս բնաբանով մատնանշել է վեպի գլխավոր հերոսուհու՝ Ջուլիանա Ինգլիշի մահվան անխուսափելիությունը։ 

2007 թվականին «Հանդիպում Սամարայում» վեպն ընդգրկվել է 20-րդ դարի 100 լավագույն անգլերեն վեպերի շարքում։ 2011 թվականին գիրքը ներառվել է 1923 թվականից ի վեր անգլերեն գրված 100 լավագույն վեպերի ցանկում, որը կազմել է Թայմ ամսագիրը։

Օ′Հարան որպես ֆիլմերի սցենարիստ

Օ′Հարան, բացի գեղարվեստական ստեղծագործություններից և լրագրողական աշխատանքներից, գրել է նաև ֆիլմերի սցենարներ։ 1940 թվականին գրել է Ջոուի բարեկամը վեպը,  իսկ հետո գրել է նույնանուն մյուզիքլի լիբրետտոն, որը մեծ հաջողություն է ունեցել Բրոդվեյ (թատրոն)ում՝ Ջին Քելլիի գլխավոր դերակատարությամբ, իսկ 1957 թվականին էկրանավորվել է։ Ֆիլմում գլխավոր դերերը կատարել են Ֆրենկ Սինատրան և Ռիտա Հեյուորթը։

Մատենագրության ընտրանի 

Հանդիպում Սամարայում,  Appointment in Samarra — 1934
 Գարնանային մոլեգնություն, Butterfield 8 — 1935
Բժշկի որդին, The Doctor′s Son and Other Stories — 1935
Ջոուի բարեկամը, Pal Joey — 1940
Կյանքի ծարավը, A Rage to Live — 1949
Ժամանակն է, որպեսզի հիշենք ամեն ինչ, Ten North Frederick — 1955
Տեսարան կտուրից, From the Terrace — 1958
Կեյպ-Կոդ հրվանդանի փարոսը, The Cape Cod Lighter — 1962
Լոկվուդի գործը, The Lockwood Concern — 1965
Ձմռան սպասումներով, Waiting for Winter — 1966
 Գործիքը, The Instrument — 1967

Ծանոթագրություններ

Հղումներ 
 Кожевников В.М., Николаев П.А. Литературный энциклопедический словарь / В.М. Кожевников, П.А. Николаев — М. : Советская Энциклопедия, 1987. — 670 с.
 Кэтрин ван Спэнкерен «Краткая история американской литературы»
 

Ամերիկացի գրողներ
Ամերիկացի լրագրողներ
20-րդ դարի ամերիկացի վիպասաններ
Ամերիկացի սցենարիստներ
Ամերիկացիներ իռլանդական ծագմամբ
Ամերիկացի սյունակագիրներ
Ամերիկացի պատմվածքագիրներ
Ռազմական թղթակիցներ
Արվեստի և գրականության ամերիկյան ակադեմիայի անդամներ
Ամերիկացի տղամարդ վիպասաններ
20-րդ դարի ամերիկացի պատմվածքագիրներ